CELEX: 32011R0827
Language: lv
Date: 2011-08-12 00:00:00
Title: Komisijas Īstenošanas regula (ES) Nr. 827/2011 ( 2011. gada 12. augusts ) par atsevišķu preču klasifikāciju kombinētajā nomenklatūrā

18.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 211/9
            
         KOMISIJAS ĪSTENOŠANAS REGULA (ES) Nr. 827/2011
   (2011. gada 12. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Zila polimetīna krāsviela (fluorescenta krāsviela), kas izšķīdināta šķīdinātāju etilēnglikola un metanola maisījumā.
                  Sastāvs (masas %):
                  
                              —
                           
                           
                              etilēnglikols
                           
                           
                              96,9
                           
                        
                              —
                           
                           
                              metanols
                           
                           
                              3,0
                           
                        
                              —
                           
                           
                              polimetīna krāsviela
                           
                           
                              0,002
                           
                        Produktu paredzēts izmantot automātiskajās asins analīzes ierīcēs. To izmanto, lai ar fluorescentās marķēšanas metodes palīdzību iekrāsotu leikocītus pēc tam, kad tiem veikta īpaša sagatavošanas apstrāde. Produkts ir safasēts nelielos, marķētos traukos izmantošanai laboratorijā.
               
               
                  3212 90 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, VI sadaļas 2. piezīmi, kā arī KN kodu 3212 un 3212 90 00 aprakstu.
                  Pozīcijas 3204 krāsvielu, ja tā safasēta mazumtirdzniecībai, klasificē pozīcijā 3212. Uz šādiem produktiem neattiecas pozīcija 3822, un tāpēc attiecīgo produktu nevar klasificēt šajā pozīcijā kā diagnostikas vai laboratorijas reaģentu. Skatīt arī produktus, kas izslēgti no pozīcijas 3822 saskaņā ar šīs pozīcijas Harmonizētās sistēmas skaidrojumu (HSEN) (c) apakšpunktu.
                  Ņemot vērā produkta īpašības, tas ir krāsviela pozīcijas 3212 izpratnē, un to izmanto iekrāsošanai.
                  Tā kā produkts ir klasificējams pozīcijā 3212 un safasēts nomērītās devās vai mazumtirdzniecībai, tas atbilst VI sadaļas 2. piezīmes noteikumiem. Tāpēc tas jāklasificē šajā pozīcijā un nevienā citā nomenklatūras pozīcijā. Skatīt arī pozīcijas 3212HSEN C punkta trešo daļu.